**SEITSMENDA KOOSSEISU**

**JUHATUSE KOOSOLEKU P R O T O K O L L**

Volikogu saal, 23. jaanuar 2014 nr **4**

Algus kell 14.00, lõpp kell 15.17

Juhatas volikogu esimees Jaanus Karilaid

Protokollis volikogu kantselei juhataja Elvi Puda

Osalesid juhatuse liikmed Jaanus Karilaid, Alo Lõps, Kalju Aigro, Natalia Koropets, Merle Mäesalu, Mati Seppi, Heikki Sool, Helle Saarsoo, Heinar Tuulberg

Puudus Siim Saareväli

Kutsutud aselinnapea Peeter Vikman, rahanduskomisjoni aseesimees Lauri Väli

Külalised Tõnu Parbus HLV avalikud suhted, Lehte Ilves ja Arvo Tarmula Lääne Elu toimetus

Ühehäälselt (poolt 9) kinnitati järgmine päevakord:

Päevakord:

1. **Haapsalu Linnavolikogu 31.01.14. istungi päevakorra projekti koostamine.**

Juhtivkomisjonide esimeeste ettepanekute alusel

1. **Linnakodanike kaasamine volikogu alatiste komisjonide töösse.**

Jaanus Karilaid

1. **Muud küsimused.**

Päevakorrapunkt nr 1

KUULATI volikogu esimeest Jaanus Karilaidi.

Esmakordselt moodustati linnavolikogus Haapsalu rongiliikluse taastamise töögrupp eelmise volikogu kuuenda koosseisu poolt 15. oktoobril 2010, mille tegevus lõppes koosseisu volituste lõppemisega.

Haapsalu raudtee teema on endiselt aktiivses vormis meie maakonnas üleval. Linnavolikogus on tehtust andnud ülevaate kahel korral projekti „Ühistransporditeenuse pakkumise parandamine Lääne-Harjumaal“ juht Rein Riisalu (09.09.2011; 25.05.2012) ja ühe korra Lääne Maavalitsuse arengu- ja planeeringuosakonna juhataja Merle Mäesalu (21.12.2012).

Jätkamiseks on volikogu seitsmendale koosseisule ettepanek moodustada uuesti töögrupp, kus oleksid volikogust liikmeteks Jaanus Karilaid, Merle Mäesalu, Heinar Tuulberg, Sulev Saareväli, Tiit Moor, linnavalitsuse liikmed Urmas Sukles, Peeter Vikman, Riigikogu liige Lauri Luik, ettevõtja Aarne Taal.

Soov on katta ära kõik poliitilised erakonnad, sest seda küsimust ei saa ükski erakond iseseisvalt esitada; seda küsimust on võimalik lahendada ja ellu viia ainult kõigil erakondadel koos. Töögrupp peab Haapsalu-Tallinn raudteeliikluse taastamiseks läbirääkimisi Läänemaa Omavalitsuste Liiduga, Lääne Maavalitsusega, Majandus- ja Kommunikatsiooni-ministeeriumiga.

Töögrupil on volikogu ees aruandekohustus kaks korda aastas. Töögrupi volitused lõpevad volikogu seitsmenda koosseisu volituste lõppemisega.

Ettepanek panna eelnõu „Haapsalu rongiliikluse taastamise töögrupi moodustamine“ istungi päevakorrapunktiks nr 1. Eelnõu protokolli lisa 1.

Volikogu 31. jaanuari istungil ettekande pidamiseks andis nõuoleku Rein Riisalu.

Ettepanek panna ettekanne volikogu istungi päevakorrapunktiks nr 2.

Juhtivkomisjonide esindajate ettepanekute alusel otsustati ühehäälselt esitada volikogule istungi päevakorra projekt:

1. **Haapsalu rongiliikluse taastamise töögrupi moodustamine.**

Ettekandja Jaanus Karilaid, volikogu esimees

1. **Informatsioon rongiliikluse taastamise kohta.**

Ettekandja Rein Riisalu, ekspert

1. **Volikogu liikme Andrei Tšerepanovi arupärimine Posti tänava kõnniteede hoolduse kohta.**

Ettekandja Peeter Vikman, aselinnapea

1. **Haapsalu linna 2014. aasta eelarve teine lugemine.**

Ettekandja linnavalitsus

Kaasettekandja rahanduskomisjon

1. **Omaosaluse garanteerimine.**

Ettekandja linnavalitsus

Kaasettekandja rahanduskomisjon

1. **Loa andmine rahaliste kohustuste võtmiseks.**

Ettekandja linnavalitsus

Kaasettekandja rahanduskomisjon

1. **Haapsalu Linnavolikogu 22.02.2013 määruse nr 72 „Haapsalu Linnavalitsuse palgajuhend“ muutmine.**

Ettekandja linnavalitsus

Kaasettekandja õiguskomisjon

1. **Haapsalu linna põhimääruse esimene lugemine.**

Ettekandja linnavalitsus

Kaasettekandja õiguskomisjon

1. **Vara vahetamine otsustuskorras (Raudtee tn 4-4 ja Raudtee tn 4-5, Haapsalu).**

Ettekandja linnavalitsus

Kaasettekandja õiguskomisjon

1. **Haapsalu munitsipaalharidusasutuste personali palgakorraldus.**

Ettekandja linnavalitsus

Juhtivkomisjon kultuurikomisjon

1. **Üldplaneeringut muutva detailplaneeringu kehtestamine (F.R. Kreutzwaldi tn 13, Haapsalu).**

Ettekandja linnavalitsus

Kaasettekandja kommunaalkomisjon

1. **Vara võõrandamine otsustuskorras (Posti tn 34, Haapsalu).**

Ettekandja linnavalitsus

Kaasettekandja kommunaalkomisjon

1. **Maa munitsipaalomandisse taotlemine (Potissepa põik 1, 3, 7, Haapsalu).**

Ettekandja linnavalitsus

Kaasettekandja kommunaalkomisjon

1. **Haapsalu Linnavolikogu 30.11.2007 otsuse nr 166 „Maa munitsipaalomandisse taotlemine“ muutmine.**

Ettekandja linnavalitsus

Kaasettekandja kommunaalkomisjon

1. **Haapsalu Linnavolikogu 29.05.2009 määruse nr 85 kehtetuks tunnistamine.**

Ettekandja linnavalitsus

Kaasettekandja kultuurikomisjon

1. **Haapsalu vapimärgi andmine.**

Ettekandja kultuurikomisjon

Kaasettekandja linnavalitsus

Päevakorrapunkt nr 2

KUULATI:

Jaanus Karilaid tutvustas linnakodanikelt laekunud sooviavaldusi ettepanekuga osaleda volikogu alatiste komisjonide töös (esitati volikogule detsembris 2013).

1. Triin Laasi – kultuur

2. Liina Viiret – kultuur

3. Kersti Lõhmus – õigus

4. Aivar Kroon – rahandus, kommunaal

5. Erki Teras – kommunaal

6. Ülle Lass – kultuur

7. Heli Kaldas – kultuur

8. Raili Friedemann - kultuur

9. Piret Zahkna – rahandus, revisjon

10. Kristi Erkmann - kultuur

11. Heino Tamm – kommunaal, õigus

12. Leini Vahtras – kultuur, õigus

13. Mairi Grossfeldt – haridus

14. Ainu Albert – kommunaal

15. Regina Multram – haridus, kultuur

ARUTATI volikogu komisjonide tööst huvitatud linnakodanike kaasamisega seotud erinevaid lahendusi. Peeti parimaks, kui Haapsalu linna põhimääruse eelnõule tehakse vajalikud muudatusettepanekud.

Merle Mäesalu: on kaks põhimõttelist ettepanekut: 1) kaasatud linnakodanikud on volikogu komisjoni liikmed ja omavad hääleõigust; 2) kaasatud linnakodanike töö volikogu komisjonides tasustatakse.

Ühehäälselt (poolt 9)

OTSUSTATI:

1. Kaasata kõik vabatahtlikud linnakodanikud, kes esitavad volikogule kirjaliku sooviavalduse osaleda volikogu alatiste komisjonide töösse Haapsalu Linnavolikogu seitsmenda koosseisu lõppemiseni.
2. Volikogu komisjoni töösse kaasatud isikutele, kes ei ole volikogu liikmed, otsustab tasu maksmise volikogu juhatus komisjoni esimehe esildisel.
3. Anda vabatahtlikele võimalus osaleda sõnaõigusega avalduses näidatud komisjonide töös. Ei rakendata kolme puudumise korral komisjoni tööst väljalangemist.

Päevakorrapunkt nr 3

KUULATI:

Volikogu esimees Jaanus Karilaid tegi ettepaneku saata Ridala ja Lääne-Nigula volikogudele kirjalik ettepanek teha Haapsalu eeskujul volikogu istungid otsevaadatavaks, võimalusel ka järelvaadatavaks. Oleksime head nõuandjad, kui nad seda vajavad. Ettepanek oleks heatahtlik ja ärgitav. Volikogude istungid oleksid meile kõigile jälgitavad. Haapsalu on olnud selles osas Pioneer ja volikogu istungeid jälgib kuni 35-50 inimest. Varasematel aastatel tuli saali istungeid jälgima kõigest mõni inimene, seda ka sõltuvalt päevakorrast.

Merle Mäesalu avaldas imestust, et milleks on seda vaja. Võiksid ju ise esimeestega rääkida, mitte teha volikogu juhatuse poolt kirjalikku ettepanekut.

Heikki Sool arvas, et kui saata, siis kiri võiks olla soovituslik.

Kalju Aigro arvamus oli, et võiksime saata kirja, aga sel juhul sõbraliku ettepanekuna kõigile maakonna volikogudele.

Jaanus Karilaid arvas, et sellise lahenduse puhul oleks kergem leida maakonna volikogude vahel ka ühiseid teemasid.

Merle Mäesalu taandas ennast arutelust ja kirja saatmisest.

OTSUSTATI:

Volikogu esimees koostab kirja maakonna volikogude esimeestele ja saadab juhatuse nimel.

Jaanus Karilaid Elvi Puda

Juhataja Protokollija

Hanila, Kullamaa, Lihula, Martna, Noarootsi, Nõva, Ridala, Vormsi, Lääne-Nigula vallavolikogudele saadeti kiri:

ETTEPANEK

Haapsalu linnavolikogu istungite videoülekanne on mitu aastat otsepildis vaadatav, aastajagu ka järelvaadatav. Selline võimalus on positiivselt mõjutanud kogukonna kaasamist linna elu juhtimisel.

Stabiilselt jälgib volikogu istungite otseülekannet 35-50 inimest. Varasemalt jälgis istungit saalis vaid mõni üksik linnakodanik, olenevalt teemast.

Järelikult on otseülekannete mõju kogukonnale ääretult positiivne.

Me ajame Läänemaal Teiega ühist asja ja soovime tõsta heaolu, parandada elu kvaliteeti.

Avatus ja parem ligipääs volikogu aruteludele suurendab tõenäosust leida paremaid lahendusi, soosib debatti ja omavahelist suhtlemist.

Siiralt soovitame Teie volikogul istungite otsevaadatavust internetis, mis on hiljem ka järelvaadatav kõigil meie maakonna elanikel.

Suurima lugupidamisega Haapsalu linnavolikogu juhatuse nimel,

Jaanus Karilaid

Volikogu esimees

23.01.2014